Calvert Watkins
Calvert Watkins (13 Martii 1933 – 20 Martii 2013) fuit professor emeritus rerum linguisticarum classicarumque apud universitatem Harvardianam et professor residentialis apud universitatem Californiensem Angelopolitanam. Doctoratum meruit, dissertatione Indo-European Origins of the Celtic Verb, I: The Sigmatic Aorist oblata, apud Institutum Studiorum Superiorum Dublinense, ubi, discipulus Georgii Kuryłowicz, structuralismum in studiis philologiae Celticae et Indoeuropaeae promovit. Postea commentarios permultos de lexico et arte poëtica Indoeuropaea divulgavit, tandemque librum How to Kill a Dragon: aspects of Indo-European poetics. Permultos discipulos habuit, inter quos Ioshua Katz et Jay Jasanoff. Uxor fuit Stephania Jamison, profestrix linguae Sanscritae.